Skibbereen

Skibbereen ( irsk: An Sciobairín, «Liten båthavn»)«An Sciobairín/Skibbereen», Placenames Database of Ireland er en by i grevskapet Cork i Irland. Den er den viktigste byen i West Cork og ligger ved den nasjonale sekundærveien N71. Elven Ilen renner gjennom byen, og det irske stedsnavnet er en referanse til beliggenheten. Elven når havet omtrent 12 kilometer unna, ved kystlandsbyen Baltimore. Skibbereen, noen ganger forkortet til «Skibb», ligger i Cork South-West Dáil valgkrets, som har tre seter. Ved folketellingen i 2016 hadde byen en befolkning på 2 778 innbyggere.Census 2016 - Sapmap Area - Settlements - Skibbereen . CSO. 2016 Den rurale befolkningen i det landlige innlandet er ikke inkludert.

 Geografi 
Skibbereen ligger ved elven Ilen i West Cork. I sin bok The Origin and History of Irish Names of Places (1869) antyder historikeren Patrick Weston Joyce at det irske stedsnavnet Sciobairín eller Scibirín stammer fra de små båtene eller skutene (scibs) som var vanlige på denne strekningen av elven.Weston Joyce, Patrick (1869): The Origin and History of Irish Names of Places, bind 2. Dublin: McGlashan & Gill. s. 42. Sitat: «Skibbereen in Cork [..] is situated at the mouth of the river Ilen, on a little creek much frequented by small vessels, formerly-and still in some places-called 'scibs' (Eng. skiff) ; and Scibirín, as the place is called in Irish, means a places frequented by skibs or boats»

 Media 

Skibbereen Eagle var en avis som ble grunnlagt i 1857, og publiserte både lokale og internasjonale historier. I en lederartikkel som ble berømt ved at den «fortalte Lord Palmerston at den hadde ’holdt øye med både på ham og keiseren av Russland’»,Cobham Brewer, E. (1898): Dictionary of Phrase and Fable. London: Cassell, and Co. Ltd. i forbindelse med russiske ekspansjonsplaner rettet mot Kina. Og en artikkel fra 1914 skrev avisen «Vi gir denne høytidelige advarselen til Kaiser Wilhelm: Skibbereen Eagle har et øye med deg.»Howard, Philip (2000): «The Press Gang - The World in Journalese» (PDF), Institute for Cultural Research. s. 15. Arkivert (PDF) fra originalen den 23. mars 2016 Avisen ble ometablert som Cork County Southern Star i 1889, med D.D. Sheehan som første redaktør, og etter hvert Michael Collins som en av aksjeeierne. «Southern Star Newspaper». Arkivert fra originalen den 17. august 2016. «About Us - History». Southernstar.ie. Arkivert fra originalen den 22. desember 2014.

 Hungersnøden 
Området ble hardt rammet under hungersnøden i 1845–1849 (irsk: an Gorta Mór), og Skibbereen Heritage Centre har beregnet at mellom åtte og ti tusen ofre er gravlagt i massegravene ved Abbeystrewery gravlund, nær byen. Skibbereen Heritage Centre - Great Famine Commemoration Exhibition, Skibbheritage.com. Arkivert fra originalen den 26. juli 2016. Selv om det er noen spørsmål om nøyaktigheten av folketellingsdata fra hungersnødstiden,Lee, J.J. (1981): «On the accuracy of the Pre-famine Irish censuses Irish Population», Goldstrom, J.M. & Clarkson, L.A., red.: Economy and Society: 54. indikerer registreringer en nedgang i befolkningen fra 58 335 i 1841 til 32 412 i 1861. «Census of Ireland 1861: Part I, Area, Population, and Number of Houses, by Townlands and Electoral Divisions Provinces of Leinster and Munster», Enhanced British Parliamentary Papers on Ireland. 1861. s. 164. Arkivert fra originalen den 31. januar 2016

Skibbereen er også navnet på en sang om hungersnøden, og virkningen den og den britiske regjeringen hadde på folket i Irland. Sangen, kjent som «Skibbereen» eller «Dear Old Skibbereen», har form av en samtale mellom en far og en sønn, der sønnen spør faren sin hvorfor han flyktet fra landet han elsket så godt. Faren forteller hvordan hungersnøden førte til at gården gikk under og at guttens mor døde. I siste vers sverger sønnen at han vil vende hjem for å hevne seg på regjeringen som han mener hadde ansvaret for katastrofen.«Skibbereen», lyrikk, Wikisource Sangen er spilt inn av en rekke artister i forskjellige versjoner, blant annet av The Dubliners i albumet Plain and Simple fra 1973.«The Dubliners – Plain And Simple», Discogs

En fast utstilling for å minnes ofrene i den store hungersnøden er plassert på Skibbereen Heritage Centre.«Skibbereen Heritage Centre», Skibbheritage.com. Arkivert fra original den 26. juli 2016 Skibbereen var også midtpunktet for Irlands første nasjonale minnedag for hungersnød 17. mai 2009. Byen ble valgt ut som den var i et av områdene som ble hardest rammet av den store hungersnøden. «National Famine Memorial Day», Littleshamrocks.com. Den nasjonale hungersnødskomitéen ble enige om at midtpunktet i minnedagen skulle rotere mellom de fire provinsene på årlig basis.«Skibbereen to be focal point of Famine Memorial Day» , BreakingNews.ie

 Referanser 

 Eksterne lenker 

 Offisielt nettsted
 Skibbereen Heritage Centre

Kategori:Byer i Cork